Allen den, die disen brief ansehent odˀ hoͤrent lesen, kùnde ich, Hiltpolt Bruͦdˀ, schultheisse ze Waltzhuͦt, daz fùr mich
kament, do ich offenlich ze Waltzhuͦt ze gericht saz an dˀ durerlùchten, hocherbornē minˀ gnedigē hˀrren stat,
dˀ hˀtzogen vō Oͤsterrich, bruͦdˀ Walther von Mesicon, schafnˀ des gotzhus ze Toͤsse in Costentzˀ bystuͦm, einhalb,
mit dem edeln, fryen hˀren, hˀn Hugen vō Guͦttenburg, sinem vogt, dˀ im in disˀ sache mit urteild ze vogte
geben wart un̄ die oͧch einandˀ dˀ vogtey vorgericht vˀjachen, un̄ andˀhalb Walthˀ dˀ Hofmeistˀ des gotzhus ze Kùngsveld, Sant Claren ordens, und stuͦnd dar fùr gericht dˀ egen̄ bruͦdˀ Walthˀ vō Mesicon mit dem vorgn̄ hˀn Hugen,
sinem vogte, ze dˀ erwirdigen, geistlichen froͧwan wegen, dˀ pryorin un̄ dˀ froͧwan gemeinlich ze Toͤsse, und offenbart un̄ vˀjach mit sinem fùrsprechen, daz er recht un̄ redlich dur des vorgn̄ gotzhus redlichen nutz un̄ ze
vˀsehen meren schaden in eines ewigen koͧffes wise ze koͧffen hetti geben dem egn̄ Walthˀ Hofmeister, oͧch ze
dˀ erwirdigen, geistlichen froͧwan wegen, dˀ eptischin un̄ dˀ froͧwan gemeinlich ze Kùngsveld, ein hus un̄ hofstat, lit ze Waltzhuͦt zwischent Joh̄s Hùrlingˀs un̄ Joh̄s Notsteins hùsˀn, un̄ ist disˀ koͧf beschehen umb
sechtzig mark silbˀs un̄ umb drye mark silbˀs; abˀ ein guͤtli, lit ze Obˀn Flachse, giltet jerlich nùn viertel
kernē, disˀ koͧf ist beschehen umb sechs un̄ drissig pfunt pfennīg; un̄ abˀ ein wingart, lit in Sùngellen by
Waltzhuͦt, stossz an Peter Friderichs wingarten, dˀ koͧf ist oͧch beschehen umb fùnf un̄ viertzig guldin; die
vorbenempten guͤtter allù waren Hans Heinrices, seligen. des egn̄ silbers, dˀ pfennig un̄ dˀ guldin die vorgn̄ froͧwā
ze Toͤsse gar un̄ gentzlich gewˀt sint un̄ in ir gotzhus kuntlichen nutz bewendet hant. sich entzech oͧch da vor
gericht dˀ egn̄ bruͦdˀ Walther, ze dˀ vorgn̄ froͧwan wegen ze Toͤsse, mit dem vorgeschriben sinē vogt alles rechtē,
vordˀung un̄ ansprach, so sù keines weges hatten zuͦ den vorgn̄ guͤttern allen, mit aller zuͦ gehoͤrde, und vˀtigote un̄
gab si uf dem egen̄ Walther Hofmeistˀ, ze dˀ vorgn̄ froͧwan wegen des gotzhus ze Kùngsvelt, recht un̄ redlich
mit aller sichˀeit un̄ gewarsami, worten un̄ werken, so darzuͦ gehort un̄ als mit gesamnotˀ urteild uf den eid erteillz wart, daz es also beschehen wˀe, daz es billich un̄ von recht nu un̄ hie nach guͦt kraft un̄ macht haben sol un̄
mag. und also daz die egn̄ froͧwan ze Toͤsse noch ir nachkomen noch nieman ze ir wegen die vorgn̄ froͧwan
ze Kùngsvelt noch ir nachkomen an den vorgn̄ guͤttˀn mit aller zuͦ gehoͤrd niemˀ sont bekùmbˀn noch angesprechen mit keinē gerichten noch rechten, geistlichen noch weltlichen, noch ane gericht in kein weg, sus noch
so, ane gevˀde. es gelobt oͧch da vorgericht der egn̄ bruͦdˀ Walthˀ mit dem vorgn̄ sinem vogt, ze dˀ obgen̄
froͧwan wegen ze Toͤsse, dˀ vorgn̄ guͤttˀ mit aller zuͦ gehoͤrd wˀe ze sinde nach recht dˀ egn̄ froͧwan ze
Kùngsvelt un̄ ir nachkomen vor geistlichen un̄ vor weltlichen gerichten, un̄ mit namen an allen den stetten,
wa un̄ wen sù des nordùrftig sint, ane alle gevˀd. es entzech sich da vorgericht dˀ egn̄ bruͦdˀ Walther
mit dem vorgn̄ sinē vogt in disˀ sache fùr die egn̄ froͧwan ze Toͤsse un̄ ir nachkomen aller friheiten, genaden un̄ briefen, so sù hant vō baͤbsten, vō keysern, vō kùngen, vō byschoffen, vō stiftern odˀ vō andˀn fùrstē
un̄ herren, un̄ sunderlich allˀ uszùgen, fùnden un̄ aller dˀ dingen, da mit die egn̄ froͧwan ze Toͤsse, ir nachkomē
odˀ jeman ze ir wegen disen koͧf odˀ kein ding, so an disem brief geschriben stat, verwerffen, sumen oder
gehindˀn moͤchten in kein weg, sus odˀ so, ane alle gevˀde. ✳ her ùber ze einē warē, offen urkùnd dˀ vorges₎
dingen aller, daz die also vest un̄ stette beliben, so hant wir, dˀ egn̄ schultheis un̄ dˀ rat ze Waltzhuͦt,
durch beidˀ teil bette willen unsˀ stat insigel gehenkt an disen brief, won es alles vor gericht beschach
als urteild gab. ✳ ich, Hug vō Guͦtenburg, vor benemptˀ, vˀgich einˀ warheit aller dˀ vorgeschriben dingen,
und des ze urkùnd, so hab ich in vogtes wise min insigel gehenkt an disen brief, der geben ist ze
Waltzhuͦt an sant Lucyen tag, do man von gots gebùrt zalt drùcehenhundˀt jar, un̄ dar nach in dem
ein un̄ sechtzigosten jare. ✳